# ชนชาติอารยัน

**ชนชาติอารยัน** (อังกฤษ: *Aryan race*) เป็นแนวคิดเชื้อชาติในอดีตแบบวิทยาศาสตร์เทียมที่ปรากฏขึ้นในช่วงปลายคริสต์ศตวรรษที่ 19 เพื่ออธิบายผู้ที่สืบเชื้อสายจากชาวอินโด-ยูโรเปียนดั้งเดิมเป็นกลุ่มเชื้อชาติ คำศัพท์ดังกล่าวได้รับมาจากการใช้คำว่าอารยันตามประวัติศาสตร์ที่ชาวอินโด-อิเรเนียนสมัยใหม่ใช้เป็นฉายาของ "ผู้สูงศักดิ์" หลักฐานทางมานุษยวิทยา ประวัติศาสตร์ และโบราณคดีไม่สนับสนุนความถูกต้องของแนวคิดนี้

แนวคิดนี้มีที่มาจากความคิดที่ว่า ผู้พูดภาษาอินโด-ยูโรเปียนดั้งเดิมเป็นบรรพบุรุษของมนุษยชาติชั้นสูงที่โดดเด่น และลูกหลานของพวกเขาจนถึงปัจจุบันนี้ประกอบขึ้นเป็นเผ่าพันธุ์ที่มีลักษณะเฉพาะหรือเผ่าพันธุ์ย่อยของคอเคเซียน ร่วมกับเชื้อชาติเซมิติกและฮามิติก แนวทางทางการแบ่งประเภทกลุ่มประชากรมนุษย์ตามอนุกรมวิธานในปัจจุบันถือว่าเข้าใจผิดและไม่มีความหมายทางชีววิทยา เนื่องจากความคล้ายคลึงทางพันธุกรรมที่ใกล้ชิดและความสัมพันธ์ที่ซับซ้อนระหว่างกลุ่มเหล่านี้

คำนี้ถูกใช้งานโดยนักเขียนที่เหยียดเชื้อชาติและต่อต้านยิวหลายคนในช่วงคริสต์ศตวรรษที่ 19 เช่น อาร์ตูร์ เดอ กอบีโน ริชาร์ด วากเนอร์ และฮิวสตัน สจวต แชมเบอร์เลน ที่แนวคิดการเหยียดเชื้อชาติทางวิทยาศาสตร์ (scientific racism) ภายหลังส่งอิทธิพลต่อแนวคิดเชื้อชาตินาซี ในคริสต์ทศวรรษ 1930 แนวคิดนี้ถูกเชื่อมโยงเข้ากับลัทธินาซีและลัทธินอร์ดิก และใช้สนับสนุนอุดมการณ์คนผิวขาวสูงส่งในลัทธิอารยันที่มองชนชาติอารยันเป็น "ชนชาติปกครอง" ส่วนผู้มิใช่อารยันถือเป็นเชื้อชาติต่ำ (*Untermensch*, แปลตรงตัว 'ต่ำกว่ามนุษย์') และเป็นภัยคุกคามต่อการดำรงอยู่ที่ต้องถูกกำจัด ในนาซีเยอรมนี ความคิดเหล่านี้ถือเป็นส่วนสำคัญในอุดมการณ์ของรัฐที่นำไปสู่ฮอโลคอสต์

## ประวัติ

### การโต้แย้งเรื่องบ้านเกิดทางภาษาศาสตร์

ในช่วงปลายคริสต์ศตวรรษที่ 18 ภาษาอินโด-ยูโรเปียนดั้งเดิมถูกสร้างขึ้นใหม่ให้เป็นภาษาดั้งเดิมตามสันนิษฐานโดยทั่วไปของกลุ่มภาษาอินโด-ยูโรเปียน เซอร์ วิลเลียม โจนส์ ผู้ได้รับการยกย่องเป็น "นักภาษาศาสตร์ผู้ได้รับความเคารพนับถือมากที่สุดในยุโรป" จากผลงาน *ไวยากรณ์ภาษาเปอร์เซีย* (1771) ได้รับการแต่งตั้งเป็นหนึ่งในผู้พิพากษาสามท่านแห่งศาลสูงสุดเบงกอล หลังเดินทางมาที่โกลกาตาและเริ่มศึกษาภาษาสันสกฤตและฤคเวท เขาตกตะลึงถึงความคล้ายคลึงของคำศัพท์ระหว่างภาษาสันสกฤตและภาษาอินโด-ยูโรเปียนอื่น ๆ เช่น เปอร์เซีย กอทิก กรีก และละติน และสรุปว่าภาษาสันสกฤตอยู่ในตระกูลภาษาเดียวกับกลุ่มภาษาอินโด-ยูโรเปียนอื่น ๆ ในฐานะภาษาลูกหลาน (descendant language) ที่มีภาษาพ่อแม่หรือภาษาดั้งเดิม (proto- or parent-language) เดียวกันไว้ในหนังสือ *Third Anniversary Discourse on the Hindus* (1786) อย่างไรก็ตาม บ้านเกิดทางภาษาศาสตร์ (linguistic homeland) ของบรรพบุรุษที่พูดภาษาอินโด-ยูโรเปียนดั้งเดิมได้รับการถกเถียงเชิงการเมืองในหมู่นักโบราณคดีและนักภาษาศาสตร์ด้านประวัติศาสตร์เปรียบเทียบตั้งแต่ต้น พัวพันกับสาเหตุที่เป็นความคลั่งชาติ ภายหลังนักชาตินิยมและเผด็จการชาวยุโรปบางส่วน โดยเฉพาะพวกนาซี พยายามระบุบ้านเกิดของชาวอินโด-ยูโรเปียนดั้งเดิมในประเทศหรือภูมิภาคของตนว่าเป็นเชื้อชาติที่เหนือกว่า

เลออน โปลียาคอฟกล่าวว่า แนวคิดชนชาติอารยันหยั่งรากลึกมากในนิรุกติศาสตร์ ซึ่งอิงจากผลงานของเซอร์ วิลเลียม โจมส์ที่อ้างว่าภาษาสันสกฤตมีความเกี่ยวข้องกับภาษากรีก-โรมัน (ยุโรป) นักคิดคนอื่น ๆ ประดิษฐ์ต้นกำเนิดอารยธรรมยุโรปทางฆราวาสที่ไม่อิงจากลำดับวงศ์ตระกูลในพระคัมภีร์ที่ขุนนางยุโรปสืบเชื้อสายมาเป็นเวลานาน

### ศิลปะจินตนิยมและทฤษฎีดาร์วินทางสังคม

อิทธิพลของศิลปะจินตนิยมในเยอรมนีทำให้เกิดการฟื้นฟูการแสวงหาทางปัญญาทาง "ภาษาและประเพณีเยอรมัน" และความปรารถนาที่จะ "ละทิ้งตรรกะเทียมอันเฉี่อยชาของการตื่นรู้" หลังการตีพิมพ์ *On the Origin of Species* ของชาลส์ ดาร์วินใน ค.ศ. 1859 และการเผยแพร่โมเดลทฤษฎีภาษาอินโด-ยูโรเปียนดั้งเดิม นักโรแมนติกตัดสินว่าภาษาเป็นปัจจัยที่กำหนดอัตลักษณ์ชาติ ผสมเข้ากับแนวคิดลัทธิดาร์วินใหม่ นักชาตินิยมเยอรมันนำทฤษฎีทางวิทยาศาสตร์ของการคัดเลือกโดยธรรมชาติไปใช้ในทางที่ผิด เพื่อหาเหตุผลในความเหมาะสมของบางเชื้อชาติเหนือกว่าเชื้อชาตือื่น แม้ว่าดาร์วินไม่เคยประยุกต์ใช้ทฤษฎีความเหมาะสมเข้ากับสิ่งที่คลุมเครือ เช่น เชื้อชาติหรือภาษา เชื้อชาติที่ "ไม่เหมาะสม" ได้รับการเสนอแนะเป็นต้นตอความอ่อนแอทางพันธุกรรม และเป็นภัยที่อาจปนเปื้อนคุณสมบัติที่เหนือกว่าของเผ่าพันธุ์ที่ "เหมาะสม" การผสมผสานที่เข้าใจผิดระหว่างวิทยาศาสตร์เทียมกับศิลปะจินตนิยมก่อให้เกิดอุดมการณ์เชื้อชาติใหม่ที่ใช้การตีความทฤษฎีดาร์วินทางสังคมที่บิดเบือนเกี่ยวกับเชื้อชาติเพื่ออธิบาย "แก่นแท้ทางชีววิทยา-จิตวิญญาณ-ภาษาที่สูงกว่าของชาวยุโรปเหนือ" ในการศึกษาที่ยกย่องตัวเอง ผลที่ตามมาทำให้การแสวงหามรดกแห่งชาติที่ "บริสุทธิ์" ของนักโรแมนติกชาวเยอรมันนำไปสู่การตีความว่าผู้พูดภาษาอินโด-ยูโรเปียนดั้งเดิมในสมัยโบราณเป็นบรรพบุรุษที่โดดเด่นของ "การเหมารวมทางเชื้อชาติ-ภาษา-ชาติ"

## การประดิษฐ์ชนชาติอารยัน

## ลัทธินาซี

### เชื้อชาติที่ต่ำกว่ามนุษย์และด้อยกว่าในนาซีเยอรมนี

กฎหมายเนือร์นแบร์ค ค.ศ. 1935 นโยบายเชื้อชาติของนาซีเยอรมนี และทฤษฎีเหยียดเชื้อชาติของอดอลฟ์ ฮิตเลอร์พิจารณาให้ชาวยิว โรมา และสลาฟ รวมถึงโปล เช็ก รัสเซีย และเซิร์บมี "เชื้อชาติต่ำและด้วยกว่ามนุษย์" (เยอรมัน: *Untermensch*, แปลตรงตัว 'ต่ำกว่ามนุษย์'); คำนี้ยังใช้กับพวก "*มิชลิง*" (บุคคลที่มีเชื้อชาติผสมระหว่าง "อารยัน" กับ ไม่อารยัน เช่น ผู้มีบรรพบุรุษเป็นยิว) และคนผิวดำ

## อ้างอิง

**บรรณานุกรม Anthony, David W. (2007). *The Horse, the Wheel, and Language: How Bronze-Age Riders from the Eurasian Steppes Shaped the Modern World*. Princeton University Press. ISBN 978-0691148182.
* Arvindsson, Stefan (2006). *Aryan Idols: Indo-European Mythology as Ideology and Science*. University of Chicago Press. ISBN 978-0226028606.
* Lumans, Valdis O. (1993). *Himmler's Auxiliaries: The Volksdeutsche Mittelstelle and the German National Minorities of Europe, 1933-1945*. University of North Carolina Press. ISBN 9780807865644. JSTOR 10.5149/9780807863114\_lumans.
* Bryant, Edwin (2001). *The Quest for the Origins of Vedic Culture: The Indo-Aryan Migration Debate*. Oxford University Press. doi:10.1093/0195137779.001.0001. ISBN 978-0195169478.
* Goodrick-Clarke, Nicholas (1992). *The Occult Roots of Nazism: Secret Aryan Cults and Their Influence on Nazi Ideology*. New York University Press. ISBN 978-0814730607.
* Goodrick-Clarke, Nicholas (2002). *Black Sun: Aryan Cults, Esoteric Nazism, and the Politics of Identity*. New York University Press. ISBN 978-0814731550.
* Thapar, Romila (January 1996). "The Theory of Aryan Race and India: History and Politics". *Social Scientist*. **24** (1/3): 3–29. doi:10.2307/3520116. JSTOR 3520116.
* Weikrt, Richard (October 2013). "The Role of Darwinism in Nazi Racial Thought: Hitler and Darwinism". *German Studies Review*. The Johns Hopkins University Press. **36** (3). JSTOR 43555141.
* Connelly, John (16 December 2008). "Nazis and Slavs: From Racial Theory to Racist Practice". *Central European History*. Cambridge University Press; American Historical Association. **32** (1): 1–33. doi:10.1017/S0008938900020628. PMID 20077627. S2CID 41052845.
* Kaufman, Amy S.; Sturtevant, Paul B. (2020). *The Devil's Historians: How Modern Extremists Abuse the Medieval Past*. University of Toronto Press. ISBN 978-1487587840.
* Schaefer, Richard T. (2008). *Encyclopedia of Race, Ethnicity, and Society*. SAGE Publications, University of California. ISBN 978-1412926942.
* Gillette, Aaron (2004). *Racial Theories in Fascist Italy* (1 ed.). London: Routledge, Taylor & Francis, University of Houston–Downtown. doi:10.4324/9780203164891. ISBN 9780203164891.
* Zvelebil, Marek (1995). "At the Interface of Archaeology, Linguistics and Genetics: Indo-European Dispersals and the agricultural transition in Europe". *European Journal of Archaeology*. Cambridge University Press. **3** (1): 33–70. doi:10.1179/096576695800688278.
* Pereltsvaig, Asya; Lewis, Martin W. (2015). *The Indo-European Controversy*. Cambridge University Press. ISBN 978-1107054530.
* Mallory, J.P. (2015). *In Search of the Indo-Europeans / Language, Archaeology and Myth*. *Praehistorische Zeitschrift*. Vol. 67. De Gruyter. doi:10.1515/pz-1992-0118. ISBN 978-0500276167. S2CID 197841755.
* Santucci, James A (1 February 2008). "The Notion of Race in Theosophy". *Nova Religio*. University of California Press. **2** (3): 37–63. doi:10.1525/nr.2008.11.3.37.
* Fortson, Benjamin W. (2011). "Indo-Iranian I: Indic". *Indo-European Language and Culture* (2 ed.). University of Michigan College of Literature, Science, and the Arts, John Wiley & Son. ISBN 978-1444359688.
* Witzel, Michael (17 April 2008). "Autochthonous Aryans? The Evidence from Old Indian and Iranian Texts". *Electronic Journal of Vedic Studies*. **14** (3). doi:10.11588/xarep.00000118.
* Jones, Sian (1997). *The Archaeology of Ethnicity: Constructing Identities in the Past and Present* (1 ed.). London: Routledge, Taylor & Francis. doi:10.4324/9780203438732. ISBN 978-0203438732.